**П Р О Т О К О Л**

ОТ

 ***СЪБРАНИЕ НА „КОНСУЛТАТИВЕН СЪВЕТ“***

към ОД “Земеделие“ - Търговище

Днес 15.07.2019 год. от 10.00 часа в залата на ОД“Земеделие“ гр. Търговище се проведе заседание на „Консултативен съвет по животновъдство“ към ОД “Земеделие“ - Търговище.

На заседанието присъстваха 40 животновъди, както и представители на Областна дирекция по безопасност на храните – Търговище, ОД на ДФЗ-РА Търговище, НССЗ-Търговище и ОД“Земеделие – Търговище.

Заседанието протече при следния дневен ред:

**Дневен ред**

1. Дискусия, мнения и проблеми свързани с прилагането на схемите за обвързана подкрепа за кампания 2019г.

2. Обсъждане на проект на наредба за изменение и допълнение на Наредба 44 за ветеринарномедицинските изисквания към животновъдните обекти.

Д-р Емил Зафиров-началник отдел“ЗЖ“

 при ОДБХ-Търговище

1. Актуална информация относно заболяването Африканска чума по свинете.

 Д-р Емил Зафиров-началник отдел“ЗЖ“

 при ОДБХ-Търговище

1. Държавна помощ за закупуване или изграждане на обекти за преработка и/или обработка на сурово мляко/минимандри/.

 ОД на ДФЗ-РА Търговище

**5.** Държавна помощ за „Инвестиции за закупуване на съоръжения за добив и съхранение на сурово мляко и съоръжения за изхранване на новородени животни с мляко“, по която приемът стартира от 3 юли 2019г.-

 ОД на ДФЗ-РА Търговище

**6.** Стартиралия прием по подмярка 6.3 “Стартова помощ за развитието на малки стопанства“ по ПРСР 2014-2020 г.

Денка Станчева-гл. експерт-координатор на ТОО-НССЗ

Откриване на заседанието, кратко приветствие и представяне на гостите от г-ца Имрен Мехмедова- председател на ОКСЖ като направи кратък анализ на дейността на консултативния съвет по животновъдство до настоящият момент.

Специален гост на срещата бе областният управител на област Търговище г-н Митко Стайков, зам. областният управител Панайот Димитров, както и директора на ОД “Земеделие“ – Търговище г-жа Севда Ерменкова.

След това думата взе областният управител Г-н Стайков като заяви своята твърда позиция и подкрепа за животновъдите, като подчерта, че именно смисъла и ползата на този съвет е да се оказва подкрепа, съдействие и помощ по всеки един възникнал проблем на всеки един животновъд. Призова присъстващите животновъди към по-голяма активност при участието си в следващите заседания на съвета, за да могат областните съвети по животновъдство да са едни работещи структури и да са в полза на животновъдите, да помагат и съдействат при решаването на възникналите проблеми и неясноти.

 Направено бе предложение за избор на секретар на ОКСЖ. Предложен бе Цветелин Цанков - главен директор на ГД“АР“ към ОД“Земеделие“, като същият бе избран единодушно.

**І. По първа точка Дискусия, мнения и проблеми свързани с прилагането на схемите за обвързана подкрепа за кампания 2019г.** думата взе Имрен Мехмедова-председател на ОКСЖ – Търговище. Тя запозна присъстващите животновъди с отговорите на въпросите поставени на последния КСЖ – в МЗХГ София, които представляват интерес на днешното заседание.

 Направи анализ на кампания 2019г. относно условията, реда и начина за подаване на заявленията по схеми и мерки за директни плащания. Представен бе коментар относно схемите за подпомагане на земеделските стопани за селскостопански животни.Разяснения за:

- необходимите срокове, в които броя животни е необходимо да бъде запазен,

- реализация на количествата доказани с директно предадено сурова мляко от земеделски стопанин на друг земеделски стопанин за изхранване на животните,

-документите за доказване на реализирано мляко с какви дати на издаване трябва да са. по следните схеми за подпомагане:

1.Схема за обвързано подпомагане за млечни крави.

2. Схема за обвързано подпомагане за млечни крави под селекционен контрол.

3. Схема за обвързано подпомагане за месодайни крави.

4. Схема за обвързано подпомагане за овце-майки и или кози-майки.

5. Схема за обвързано подпомагане за биволи.

6.Схема за преходна национално помощ за говеда/необвързана с производството.

7. Схема за преходна национално помощ за овце-майки и или кози-майки/обвързана с производството.

8.de minimis, на земеделски стопани – животновъди отглеждащи крави и или юници, биволи, овце-майки и или кози-майки. Днес е последният ден за подаване на документите. Какви са ставките и броя на животните? – разяснения.

9.Хуманното отношение на животните от ПРСР. Запознаване с новостите в програмата.

 Запознаване с основните промени по директните плащания за 2019г.

**ІІ. Обсъждане на проект на наредба за изменение и допълнение на Наредба 44 за ветеринарномедицинските изисквания към животновъдните обекти.** По точка втора от дневният ред думата взе Д-р Емил Зафиров-началник отдел“ЗЖ“при ОДБХ-Търговище, като подробно запозна присъстващите с проекта за изменение на наредбата.

*Необходимост от промяна в наредбата.*

* До настоящият момент в Наредба № 44 от 2006 г. не бяха разписани регулации за технологията целогодишно пасищно и за обектите за лични нужди. Това беше предпоставка за регистриране на такива обекти по различни критерии, спрямо преценката на отделните ОДБХ в страната. Това поставя в неравностойно положение фермерите при регистрацията на обектите им.
* Подобряване на биосигурността в обектите с цел да се сведе до минимум възможността за разпространяване на заболяванията сред поголовието в страната.
* Подобряване на условията за отглеждане на животните, като им се осигури защита от неблагоприятни атмосферни условия и набези от хищници, което ще доведе до повишаване продуктивността на животните и ще ограничи загубите за фермерите.
* Ще се подобрят условията при грижата за животните и при извършването на ветеринарномедицинските манипулации.

Разяснения относно новите текстове и въвеждането на регулации.

1. Изисквания към обектите за лични нужди:

- спазване на хуманното отношение;

- осигуряване постоянно на вода за пиене;

- места за съхранени на храна;

- ограда;

- обособено място за съхранение на тор;

2. Въвежда се максимален брой на животните отглеждани за лични нужди, като в тях вече се включват и приплодите.

* 3 бр. ЕПЖ и приплодите им до 24-месечна възраст, но не повече от 9 бр. общо;
* 10 бр. ДПЖ с приплодите им до 12-месечна възраст, но не повече от 30 бр. общо;
* 3 бр. свине за угояване, различни от свине майки и некастрирани нерези;
* 3 бр. еднокопитни и приплодите им до 12-месечна възраст, но не повече от 6 бр. общо;
* 10 бр. възрастни зайци с приплодите, но не повече от 100 бр. общо;
* 5 бр. пчелни семейства.

3. Разписват се изисквания за животновъдни обекти–пасища, в които се отглеждат едри и/или дребни преживни животни и/или еднокопитни животни целогодишно пасищно.

* разполагат с ограждение, осигуряващо безопасност на обекта и непозволяващо свободното му преминаване от хора и други животни;
* разполагат с площ от поне 2 декара за 1 животинска единица (ЖЕ);
* имат осигурен постоянен достъп до вода и храна;
* имат навес с минимум две съседни стени, който осигурява защита от неблагоприятни атмосферни влияния и други вредни въздействия върху здравословното състояние на животните;
* разполагат с обособено място или съоръжение, което дава възможност за бързо залавяне и фиксиране на животните при извършване на ветеринарномедицински или зоотехнически манипулации;
* имат поставена информационна табела на входа, съдържаща данни за идентификацията на обекта.

Предложените изисквания имат и своите две изключения за животновъдните обекти–пасища:

* разположени в Националните паркове, собствениците на животните трябва да осигурят на животните постоянен достъп до вода и храна и също така да има обособено място или съоръжение, което дава възможност за бързо залавяне и фиксиране на животните при извършване на ветеринарномедицински или зоотехнически манипулации.
* в които животните се отглеждат за периода от 15 март до 15 ноември не се изисква да има наличие на навес.

 4. За привеждане на животновъдните обекти съгласно изискванията се поставя 4 месечен срок от влизане в сила на наредбата.

**ІІІ. Актуална информация относно заболяването Африканска чума по свинете.**

По точка трета от дневният ред думата взе Д-р Емил Зафиров-началник отдел“ЗЖ“при ОДБХ-Търговище, като, като подробно запозна присъстващите с актуалната обстановка в страната относно заболяването и необходимите превантивни мерки.

Изнесена беше подробна информация за собствениците на домашни свине във връзка с заболяването.

Африканската чума по свинете е силно заразна вирусна болест, която засяга диви и домашни свине.

Вирусът на Африканската чума по свинете е силно устойчив, няма разработена ваксина срещу него, както и ефективно лечение.

Хората не могат да заболеят от Африканска чума по свинете, но заболяването може да доведе до тежки икономически загуби за свиневъдството.

За предотвратяване на разпространението на вируса от засегнатите райони е необходимо собствениците на животни да спазват следните правила:

1. Домашните свине не трябва да се хранят с отпадъци, включително кухненски, съдържащи остатъци от свинско месо или месни продукти от свинско месо, включително и с прясна трева и фуражи, които не са съхранявани най-малко 60 дни.
2. Домашните свине да се отглеждат по начин, недопускащ контакт с диви свине.
3. Потенциално замърсени транспортни средства, оборудване и фуражи не бива да бъдат внасяни в стопанства със свине.
4. В стопанства със свине не бива да бъдат допускани хора, които:
	1. са били в контакт със заразени домашни свине;
	2. са били в контакт с диви свине;
	3. са били на местонахождението на огнище на Африканска чума по свинете;
	4. са участвали в ловни излети.
5. Ако бъде забелязана дива свиня с нехарактерно поведение или труп на дива свиня, е необходимо да се подаде сигнал до Българска агенция по безопасност на храните (тел. 0700 122 99), до ИАГ (тел. 112) или до съответната Областна дирекция по безопасност на храните.
6. След разходка в природата/работа на открито и преди влизане в стопанство, в което се отглеждат свине, е необходимо да се сменят дрехите и да се извърши почистване и дезинфекция на превозните средства и използваното оборудване.
7. Отпадъци от свинско месо и продукти, както и опаковки от тях не трябва да се изхвърлят на места, където може да имат достъп диви свине.
8. Части от трупове на отстреляни диви свине не трябва да бъдат оставяни в природата, а да се загробват и местата да се дезинфекцират.
9. Термичната преработка на месото унищожава вируса. Винаги обаче остава риска при преработката на заразено месо вирусът да се разнесе из околната среда.
10. Сурово-сушени месни продукти (луканки, суджуци, наденици, маринована сланина и др.), произведени за лична консумация от прясното месо, могат да са източник на инфекция.
11. Вътрешните органи следва да се обработват термично до пълното им приготвяне (варене, печене) или да се заравят на дълбочина, която не позволява изравянето им от животни.
12. Сланината е препоръчително да премине термична обработка (варене или стопяване до получаване на пръжки и свинска мас).
13. Замразеното свинско месо е потенциален източник на разпространение на вируса, поради което не трябва да напуска дома на собственика. Месото може да се консумира в домашни условия, след термична преработка (готвени ястия, печено или варено и др.). Приготвените ястия не трябва да напускат дома. Опаковките (найлонови пликове, кутии и др.), в които е било съхранявано замразеното месо, също са потенциален източник на инфекция, ако бъдат изхвърляни като битов отпадък.
14. В случаи на дране на закланите свине, добитите кожи на животните също са източник на зараза и трябва да се заровят на дълбочина, която не позволява изравянето им от други животни или да се предадат за унищожаване на инсинератор.
15. Кръвта, стомашно-чревното съдържание и другите отпадъци, негодни за консумация (копита, четина, зурли и др.), на мястото където са заклани животните, се заравят на дълбочина, която не позволява отравянето им от други животни или се предават за унищожаване.

**Ако преди клане на свине за лична консумация стопаните забележат симптоми като загуба на апетит, ускорено и затруднено дишане, секреция от носа и очите, некоординирани движения, кървава диария, видими подкожни кръвоизливи по крайниците и ушите или по време на клане установят кръвооизливи по целия труп, насъбрана кървава течност в корема и гръдния кош, почернял, уголемен и/или разширен далак, малки червени петна от кръвоизливи по бъбреците НЕЗАБАВНО ДА УВЕДОМЯТ ВЕТЕРИНАРЕН ЛЕКАР И ДА ПРЕУСТАНОВЯТ ОБРАБОТКАТА НА ТРУПА. Всички хора, които участват при клането, трябва да предприемат всички хигиенни мерки да не разнесат вируса до домовете си!**

**ІV. Държавна помощ за закупуване или изграждане на обекти за преработка и/или обработка на сурово мляко/минимандри/.** По точка четири от дневният ред думата взе Найден Николаев експерт в ОД на ДФЗ-РА Търговище.

Представени бяха указанията за прилагане на схемата за държавна помощ“Инвестиции за закупуване или изграждане на обекти за преработка и/или обработка на сурово мляко 2019г.“

1. Правно основание. Цел на помощта.

2. Изисквания към кандидатите.

-на какви условия трябва да отговарят кандидатите?

3. Въвеждане и срок на прилагане на схемата.

4. Бюджет за помощта.

-в размер на 1 500 000лв., за 2019г. е в размер на 1 000 000лв., който ще се разпределя до изчерпването му по реда на кандидатстване.

5. Интензитет на помощта.

Максималният интензитет на помощта е до 50% от приемливите разходи за един проект на един бенефициент, но не повече от 60 000лв. за срока за прилагане на помощта.

6. Допустими инвестиции и приемливи разходи.

-За допустими по схемата се считат инвестициите за изграждане на обект за преработка и/или обработка на сурово мляко с необходимото оборудване /минимандри/ или за закупуване на временен обект за търговия на дребно на млечни продукти, в който се обработва и/или преработва сурово мляко, съгласно Наредба 26 от 14.10.2010г. за специфичните изисквания за директни доставки на малки количества суровини храни от животински произход.

7. Разяснение за допустими по схемата разходи.Както и кои разходи помощта не покрива.

ДФЗ предоставя помощта след доказване целево изпълнение на инвестицията и подаване на заявление за изплащане на помощта, придружено с документи.

8. Разяснения относно реда и сроковете за кандидатстване.

- общи изисквания към документите, кои са общите документи.

9. Задължения, контрол и отговорности.

**V. Държавна помощ за „Инвестиции за закупуване на съоръжения за добив и съхранение на сурово мляко и съоръжения за изхранване на новородени животни с мляко“, по която приемът стартира от 3 юли 2019г.-**

По точка пет от дневният ред думата взеНайден Николаев експерт в ОД на ДФЗ-РА Търговище.

1.Общи положения. Правно основание. Ред и начин за прилагане на схемата за държавна помощ през 2019г.

2. Цел и форма на помощта.

 Подпомагат се собственици/наематели на животновъдни ферми , регистрирани земеделски стопани,вкл. Организации и групи производители за закупуване на съоръжения за добив и съхранение на сурово мляко и съоръжения за изхранване на новородени животни с мляко.

Инвестициите имат за цел подобряване на общата производителност и устойчивост на стопанството, по-специално чрез намаляване на производствените разходи или подобряване и пренасочване на производството.

3. Изисквания към кандидатите. На какви условия трябва да отговарят кандидатите.

4.Срокове за прилагане на помощта и бюджет. Интензитет на помощта.

Бюджетът на помощта е 2 000 000 лева, а бюджета за помощта за 2019г. е 1 000 000 лева, който ще се разпределя до изчерпването му по реда на кандидатстване.

5.Допустими инвестиции и приемливи разходи.

За допустими по схемата се считат инвестициите за закупуване на съоръжения за добив и съхранение на сурово мляко и съоръжения за изхранване на новородени животни с мляко.

За допустими по схемата се считат разходите за:

-съоръжения за добив на сурово мляко – стационарни доилни инсталации, оборудване и съоръжения, мобилна доилна инсталация, включително разположена върху платформа.

-оборудване на помещение за съхранение на мляко – хладилна вана/танк, мивка и хладилник.

-съоръжения за изкуствено захранване на новородени животни с мляко.

 Техническата характеристика и капацитет на съоръженията и оборудването, за които се предоставя финансова помощ трябва да съответстват на броя и вида на отглежданите животни и прогнозния размер на произведената от кандидата собствена продукция, която се мотивира в изготвена от кандидата обосновка.

6.Разяснения относно предоставянето на самата помощ и придружаващите документи.

7.Ред и срокове за кандидатстване-общи изисквания към документите за кандидатстване. Кои са общите документи?!

8.Задължения, контрол и отговорности.

9.Спазване на правилата за държави помощи.

**VІ. Стартиралия прием по подмярка 6.3 “Стартова помощ за развитието на малки стопанства“ по ПРСР 2014-2020 г.** По тази точка думата взеДенка Станчева-гл. експерт-координатор на ТОО-НССЗ. Тя направи разяснения относно националната дефиниция за малко стопанство:

● Икономически размер – измерен в стандартен производствен обем (СПО) от 2000 до 7999 евро.(Например;4,5 дка ягодоплодни-16 дка-7943,43СПО костилкови овощни 4- 11,00 дка ; ЖИВОТНИ кози майки 22- 85бр мл. Крави 2-7 бр месодайни 11-40 бр овце майки от 29 до 109 бр. ; Например:32бр.пчелни семейства-125бр.пчелни семейства 7988,94СПО

Каква е стратегическата цел на програмата!

Подпомагане преструктурирането,жизнеспособността и устойчивото развитие на малките стопанства.

Улесняване преструктурирането и модернизацията на малките стопанства;

Поощряване на кооперирането и интегрирането на малките стопанства в селскостопанската и хранителната верига.

***Подмярка 6.3 „Начална помощ за стартиране на стопанска дейност за развитие на малки стопанства”***

 Помощта се оказва като фиксирана сума,която може да се изразходва за инвестиции и текущи разходи,необходими за постигане на целите, определени в бизнес плана.

**Бенефициенти:**

 Земеделски производители,които отговарят на дефиницията за малки стопанства.Не са допустими бенефициенти,които са били одобрени през последните пет години по мярка 141 от ПРСР 2007-2013 г. и не са приключили успешно поетите по бизнес план ангажименти със СПО над 7999.Не се подпомагат бенефициенти одобрени по мярка 112 от ПРСР 2007-2013 г. и подмярка 6.1 от ПРСР 20014-2020 г.

* **Допустими разходи:**
* Помощта,която се предоставя по тази подмярка е в размер на 15 000 евро и представлява плащане на два транша.Първо плащане в размер на 10 000 евро след одобрението на заявлението за подпомагане.Второ плащане в размер на 5 000 евро след проверка на изпълнението на бизнес плана.
* **Условия за допустимост:**
* Кандидатите трябва да отговарят на дефиницията за малки стопанства.
* Кандидатите трябва да са получили минимум 33 % от общия доход за преходната година от земеделски дейности.
* Кандидатите трябва да представят бизнес план,който да показва първоначално състояние на земеделското стопанство и сведения за дейностите (включително дейностите,свързани с екологичната устойчивост и ресурсната ефективност),които биха спомогнали за постигане на икономическа жизнеспособност,например инвестиции,обучение,сътрудничество.
* Целите, които следва да бъдат постигнати като минимум са:
* А.1.Увеличаване на обработваемата площ в земеделското стопанство  с минимум 20% спрямо датата на кандидатсване
* и/или;
* А.2.Увеличаване на броя на отглежданите животни (поне един вид от тях) в земеделското стопанство  с минимум 20% спрямо датата на кандидатсване.
* и/или;
* А.3. увеличаване на икономическия размер на стопанството с минимум 2000 евро измерен в Стандартен производствен обем;
* Б. Достигане на съответствие със Стандартите на Общността по отношение на ветеринарните и фитосанитарните изисквания,хуманното отношение към животните,опазването на околната среда,хигиената,сигурността и безопасните условия на труд.
* Освен горепосочените цели,бизнес планът трябва да включва и поне един специфичен за стопанството резултат,съгласно списък включен в наредбата за прилагане на подмярката.

**Приоритет ще бъде даден на проекти на земеделски производители**:

* които към момента на подаване на заявлението за подпомагане имат регистрирани животновъдни обекти /притежават удостоверение по чл.137 от ЗВМД / и отглеждат едри и дребни преживни животни,свине и пчели и / или производства им са  в секторите плодове(без чeрупкови овощни насаждения),зеленчуци(без сладка царевица и тикви),както и за етерично-маслени култури;
* чиито земеделски стопанства са изцяло разположени в планински район (НР 1),съгласно Наредбата за определяне на критериите за необлагодетелстваните райони и териториалния им обхват;
* чиито стопанства са преминали към биологично производство на земеделски продукти и храни.

Проблем, който се наблюдава при болшинството от желаещите да кандидатстват е, че не са регистрирани по чл.137 от ЗВД, както и това, че не могат да докажат продадена продукция от земеделска дейност от предходна година.

След изчерпване на дневният ред последва дискусия и коментари относно състоянието на сектор животновъдство, поставени бяха питания от отделни животновъди на повечето, от които беше даден отговор на място от представители от присъстващите на съвета.

**Въпроси. Препоръки. Предложения.Анализи.**

Изразено бе мнението, че сектора се намира в затруднено положение и основните проблеми на животновъдите са свързани с реализацията на продукцията им, с ниските изкупни цени на млякото и месото и с липсата на пазар на продукцията им. Недостатъчни субсидии за животновъдството.

Изразено бе мнение на овцевъдите, че тази година е изключително тежка за тях, няма къде да се изкупува млякото им и не им се плаща навреме. При реализацията на агнетата също имат проблеми, нямат пазар и изкупната цена е твърде ниска

При изкупуването на млякото проблемите са, че се прекратяват договорите, не се плаща млякото по договорените цени.

-Имаше питане относно срока на съществуване на Националните доплащания.

-Въпрос относно обвързаното подпомагане на млечни крави под селекционен контрол разделянето на „до 30 броя животни и над 30 броя животни“ Като се излезе с предложение за промяна на диференцираната ставка да е до 50 бр животни и над 50 бр. животни.

Предложения:

1.Общинските земи да се предлагат с преференция първо на животновъди и след това на земеделски стопани растениевъди.

2. Също така да има преференция за продължаване на старите договори с животновъдите да се подновяват изтеклите договори.

3.Да се промени ставката за ДДС на животинската продукция /месо и мляко/ Като и тук както в растениевъдството да важи принципа на обратното начисляване на ДДС върху продадената продукция.

 4. Да има безлихвени заеми за животновъдството.

5. По възможност да се изготви брошура/съкратен, опростен вариант/ относно всички необходими изисквания-стъпка по стъпка, „Как да се направи организация на производители“./ по мярката за минимандри/

6.Предложение от пчелари:-При регистрация на лично стопанство по Наредба 44, влиае ли се от близко стоящ регистрационен обект за майкопроизводство?- Да се даде възможност, ако се закупят майки от лицензиран майкопроизводител да се извърши регистрация на животновъден обект или лично стопанство.

15.07.2019 г. Председател:………./П/…………..

гр. Търговище /Имрен Мехмедова/